פורמולה 1 עונת 2015

עונת 2015 היא העונה ה-66 בה התקיימו תחרויות סבב אליפות הפורמולה 1. 22 נהגים המייצגים 10 קבוצות התחרו ב-19 מרוצים במהלך העונה שהחלה ב-15 במרץ בגרנד פרי אוסטרליה והסתיימה ב-29 בנובמבר בגרנד פרי אבו דאבי. לואיס המילטון, שזכה בתואר האליפות בסיום עונת 2014, הבטיח זכייה בתואר שני ברציפות שלושה מרוצים לסיום העונה. חברו לקבוצה, ניקו רוזברג סיים במקום השני בפער של 59 נקודות וסבסטיאן פטל מקבוצת פרארי סיים במקום השלישי. מרצדס, קבוצתם של המילטון ורוזברג, השלימה זכייה שנייה רצופה באליפות היצרנים בפער של 275 נקודות מקבוצת פרארי, שסיימה במקום השני. הונדה חוזרת לסבב כספקית מנועים עבור קבוצת מקלארן, שסיימה חוזה של 20 שנים עם מרצדס. לוטוס מחליפה את רנו כספקיית המנועים, לאחר 20 שנים, ועוברת להשתמש במנועי מרצדס. פרננדו אלונסו חזר לקבוצת מקלארן אותה עזב בסיום עונת 2007. אלונסו החליף את קווין מאגנוסן, שחזר להיות נהג הניסויים של הקבוצה. את מקומו של אלונסו בקבוצת פרארי תפס סבסטיאן פטל שעזב את קבוצת רד בול רייסינג אחרי 15 שנים ואת מקומו של פטל תפס דניאיל קוויט, שעבר מקבוצת טורו-רוסו. קבוצת טורו רוסו צירפה לשורותיה 2 נהגים חדשים: קרלוס סאינס, אלוף סבב פורמולה רנו 3.5 לשנת 2014 ומקס ורסטאפן שהתחרה בסבב הפורמולה 3. ורסטאפן ערך את הבכורה שלו בגיל 17 שנים ו-164 ימים והפך להיות הנהג הצעיר ביותר בתולדות הסבב. לראשונה מאז שנת 1992 התקיימה תחרות במקסיקו. בוטלו המרוצים שתוכנן להתקיים בהודו, קוריאה הדרומית וניו ג'רזי. המשקל המינימלי של המכוניות עלה ל-720 ק"ג לקבוצות אושר להמשיך ולבצע שינויים במנועים גם במהלך העונה, על מנת לאפשר ולשפר את רמת התחרותיות. עם זאת, מספר המנועים המותר לשימוש לכל נהג ירד מחמישה לארבעה. הוחמרה הענישה כלפי נהגים היוצאים בצורה לא בטיחותית מרחבת הטיפולים ונקבעה תוספת של 10 שניות על כל הפרה. במרוצי ההכנה לעונה שהתקיימו בחודש פברואר התנגש פרננדו אלונסו בקיר ופונה לבית החולים. העונה נפתחה ב-15 במרץ באוסטרליה. קבוצת מרצדס פתחה את העונה בצורה חזקה ונהגיה זכו במקומות הראשון והשני במירוץ הפתיחה, דבר שיצר פער של 28 נקודות כבר לאחר מרוץ אחד. מקס ורסטאפן מקבוצת טורו-רוסו הפך להיות הנהג הצעיר ביותר בתולדות הסבב, כשהתחרה בגיל 17 ו-166 ימים. המאבק בין שני נהגי מרצדס נמשך לאורך העונה, כאשר לואיס המילטון ניצח בשני המרוצים בחודש אפריל (שאנגחאי ובחריין) וניקו רוזברג ניצח במרוצים שהתקיימו בחודש מאי (ברצלונה ומונקו). השליטה של נהגי מרצדס נמשכה עד למירוץ העשירי, שהתקיים בהונגריה, בו ניצח סבסטיאן פטל. מרוץ זה היה הראשון בו לא הייתה נציגות של מרצדס בפודיום. המילטון חזר לנצח והבטיח זכייה שנייה באליפות, כשנותרו עוד שלושה מרוצים עד לסיום העונה. רוזברג ניצח בשלושת המרוצים האחרונים של העונה וסיים כסגנו של המילטון. הניקוד באליפות ניתן בהתאם לפירוט בטבלה הבאה: מדיה וקבצים בנושא פורמולה 1 עונת 2015 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. Honda confirm F1 return with McLaren in 2015, F1fanatic.co.uk, 16 May 2013 Lotus F1 team confirms Mercedes engine switch for 2015, Autosport.com, 9 October 2014 רונן גפן, נוסחה מנצחת? אלונסו ומקלארן מסתערים על הפורמולה 1, nrg‏, 16 בפברואר 2015 פורמולה 1: פטל חתם בפרארי לשלוש שנים, אלונסו עוזב, באתר וואלה, 20 בנובמבר 2014 New Team Driver Line Up For 2015, 4 October 2014 Carlos Sainz Jr joins Max Verstappen at Toro Rosso for F1 2015, Autosport.com, 28 November 2014 Verstappen to race for Toro Rosso in 2015, GPupdate.com, 18 August 2014 Mexico to return to Formula 1 calendar in 2015, Autosport.com, 23 July 2014 פורמולה 1: פרננדו אלונסו היה מעורב בתאונה, סוכנו: "הוא בסדר", באתר וואלה, 22 בפברואר 2015 פורמולה 1: לואיס המילטון ניצח באוסטרליה, באתר וואלה, 15 במרץ 2015 פורמולה 1: לואיס המילטון זכה במרוץ בחריין, באתר וואלה, 19 באפריל 2015 פורמולה 1: לואיס המילטון הפסיד אחרי טעות משונה: "הרסנו לו", באתר וואלה, 24 במאי 2015 פורמולה 1: סבסטיאן פטל זכה במרוץ הונגריה, המילטון רק שישי, באתר וואלה, 26 ביולי 2015 פורמולה 1: לואיס המילטון זכה באליפות העולם בפעם השנייה ברציפות, באתר וואלה, 25 באוקטובר 2015 פורמולה 1: ניקו רוזברג זכה במרוץ האחרון של העונה, באתר וואלה, 29 בנובמבר 2015